  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Глазкарын жуг-жагез люкылон огъетэз рос-прос выльдэм бере усьтӥзы. Табере отын искусственной визь ужалоз. Со сярысь Удмуртиысь тӧролэн но кивалтэтлэн пресс-службазы ивортӥз. « Россиын поттэм робот сураськем жуг-жаг пӧлысь вань пластикез бырйыны быгатэ. Со конвейеретӥ мынӥсь силёез тодма но шымыртэм омырен сое нимаз бункере куштэ. Со тямыс пӧртэм кылем-мылемъёсты люкыны быгатэ, нош куд-огзэ буёлэзъя но типезъя: кылсярысь, бтовой хими, вӧй, йӧл возем ӟенеликъёсты висъя» Александр Бречалов, Удмуртилэн тӧроез Глазкарысь жуг-жагез люкылон огъетэ Красногорск, Юкаменск, Яр, Балезино, Кез, Дэбес, Глаз ёросъёсысь но Глазкарысь кылем-мылемъёсты вутто. Табере солэн луонлыкъёсыз шӧдскымон будӥзы. Татын арлы быдэ 49 сюрс тонна пала жагез сортировать карозы, азьвылэныз ӵошатыса, со 22 процентлы тросгес. Ватсалом, 2023-тӥ арын 10 толэзь ӵоже Удмуртиын 67 процентлэсь троссэ жуг-жагез сортировать каризы. «Экология» йӧскаылк ӵектосэн пуктэм ужпумез быдэстон понна 45 процентсэ бырйыны кулэ вал. Тодэ вайытом, туэ элькунын жуг-жаг куян 66 интыез быдтӥзы. Тегъёс: жуг-жаг Экология Технологиос Глазкар Удмуртия  